मुंबई में बिल्डिंग की 15वीं मंजिल पर आग लगी, दमकल की पांच गाड़ियां मौके पर पहुंचीं
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar. महाराष्ट्र में ठाणे के शिलफाटा इलाके में रॉयल क्लासिक होटल के पास एक गोदाम में आग लग गई। आग एक से तीन गोदामों में फैल गई।
मुंबई के घाटकोपर इलाके में मंगलवार को आर सिटी मॉल के पास 28 मंजिला इमारत में आग लग गई। आग इमारत की 15वीं मंजिल के एक कमरे में लगी है। दमकल की पांच गाड़ियां मौके पर मौजूद हैं। : बीएमसी के अनुसार अभी तक किसी के हताहत होने की सूचना नहीं है। 
​​​​​​​आज की अन्य बड़ी खबरें...
​​​​​​​झारखंड में CRPF और पुलिस के बम निरोधक दस्ते ने 11 IED डिफ्यूज किए, नक्सलियों ने लगाए थे
CRPF और पुलिस के बम निरोधक दस्ते के साथ संयुक्त अभियान में झारखंड की चाईबासा पुलिस ने टोंटो और गोइलकेरा इलाके से 11 IED को डिफ्यूज किया। सभी IED नक्सलियों ने सुरक्षा बलों और नागरिकों को नुकसान पहुंचाने के लिए लगाए थे।
NCERT ने 12वीं की राजनीति विज्ञान की बुक से खालिस्तान की मांग वाला चेप्टर हटाया
NCERT ने 12वीं कक्षा की राजनीति विज्ञान की बुक से अलग सिख राष्ट्र खालिस्तान की मांग का संदर्भ हटा दिया है। शिक्षा मंत्रालय ने मंगलवार को यह जानकारी दी। मंत्रालय ने कहा कि SGPC ने दावा किया था कि बुक में सिखों और श्री आनंदपुर साहिब संकल्प के बारे में ऐतिहासिक विवरणों की गलत व्याख्या है। इसके बाद NCERT ने बुक में बदलाव किया है। पढ़ें पूरी खबर...
दिल्ली में चाकू गोदकर सहेली की हत्या, दोनों किराए के फ्लैट में साथ रहती थीं
उत्तरी दिल्ली के मजनू का टीला में एक महिला ने साथ में रहने वाली अपनी सहेली की चाकू मारकर हत्या कर दी। दोनों के बीच पार्टी में नशे की हालत में झगड़ा हुआ था। घटना सोमवार रात की है। शव सुबह छत पर मिला। DCP सागर कलसी के मुताबिक, मृतक का नाम रानी था। वह गुरुग्राम के एक ब्यूटी पार्लर में काम करती थी। वह मजनू का टीला में सपना के साथ फ्लैट में किराए से रहती थी।
सपना पर ही रानी की हत्या का आरोप है। पुलिस का यह भी कहना है कि उसने अपना गुनाह कबूल कर लिया है। कलसी ने बताया कि रानी और सपना का सोमवार रात पार्टी के दौरान झगड़ा हुआ था। इस पार्टी में इन दोनों के अलावा छह अन्य लोग थे। उस समय दोस्तों ने समझाइश देकर झगड़ा शांत करा दिया। DCP ने बताया कि दोनों के बीच मंगलवार सुबह करीब 4:30 बजे उनमें फिर टकराव हो गया। बात इतनी बढ़ी कि सपना ने किचिन में रखे चाकू से रानी पर ताबड़तोड़ हमला कर दिया।
उसकी मौके पर ही मौत हो गई। सपना तलाकशुदा है और उसकी एक बेटी है। सपना शादियों में वेटर का काम करती है। पढ़ें पूरी खबर...
मंत्री की कार को ट्रैक्टर ने मारी टक्कर:दो टुकड़ों में बंट गया ट्रैक्टर; घायल मंत्री और ड्राइवर ग्वालियर के अस्पताल में भर्ती
मध्यप्रदेश के नगरीय विकास और आवास राज्य मंत्री ओपीएस भदौरिया सड़क हादसे में घायल हो गए हैं। तेज रफ्तार ट्रैक्टर ने ओवरटेक करते हुए मंत्री की गाड़ी को टक्कर मार दी। टक्कर के बाद ट्रैक्टर के दो टुकड़े हो गए। साथ ही मंत्री की कार भी बुरी तरह से क्षतिग्रस्त हो गई। हादसा मंगलवार दोपहर करीब 3.25 बजे भिंड के औद्योगिक क्षेत्र मालनपुर में कैडबरी फैक्ट्री के सामने हुआ। ड्राइवर और मंत्री को मामूली चोटें आई हैं। उन्हें ग्वालियर हॉस्पिटल ले जाया गया है। पढ़ें पूरी खबर...
एअर इंडिया के क्रू मेंबर्स के साथ पैसेंजर ने गाली-गलौज की, हमला करने की भी कोशिश, सुरक्षाकर्मियों को सौंपा
एअर इंडिया की फ्लाइट AI882 में 29 मई को एक पैसेंजर ने क्रू मेंबर्स के साथ पहले गाली-गलौज की फिर हमला करने की कोशिश की। दिल्ली एयरपोर्ट पर उतरने के बाद भी पैसेंजर ने बिना किसी उकसावे के आक्रामक व्यवहार जारी रखा। इसके बाद उसे सुरक्षाकर्मियों को सौंप दिया गया। कंपनी ने DGCA को भी घटना की सूचना दी है। पढ़ें पूरी खबर...
IIT-बॉम्बे के स्टूडेंट दर्शन सोलंकी सुसाइड केस; पुलिस ने मुंबई कोर्ट में 483 पेज की चार्जशीट दाखिल की
IIT- बॉम्बे के स्टूडेंट दर्शन सोलंकी सुसाइड केस में मुंबई पुलिस ने मुंबई कोर्ट में 483 पेज की चार्जशीट दाखिल की है। मीडिया रिपोर्ट्स के मुताबिक, पुलिस ने कई लोगों के बयान भी दर्ज किए हैं। उन बयानों को भी चार्जशीट में शामिल किया गया है।
कर्नाटक में रेडबर्ड एविएशन के ट्रेनिंग एयरक्राफ्ट की इमरजेंसी लैंडिंग, पायलटों को आई मामूली चोटें
कर्नाटक में रेडबर्ड एविएशन से संबंधित दो सीटों वाले ट्रेनिंग एयरक्राफ्ट ने बेलगावी में सांबरा एयरपोर्ट के पास इमरजेंसी लैंडिंग की। उड़ान के दौरान तकनीकी खराबी आने के कारण यह लैंडिंग कराई गई। दोनों पायलटों को मामूली चोटें आई हैं। उन्हें इलाज के लिए एयरपोर्ट के अस्पताल में भर्ती कराया गया है।
RBI ने जारी की एनुअल रिपोर्ट, 2023-24 में GDP ग्रोथ 6.5% रहने के अनुमान
रिजर्व बैंक ऑफ इंडिया यानी RBI ने 30 मई को अपनी एनुअल रिपोर्ट जारी की है। इस रिपोर्ट के मुताबिक RBI ने वित्त वर्ष 2023-24 में GDP ग्रोथ 6.5% रहने के अनुमान को बरकरार रखा है। अपनी एनुअल रिपोर्ट में RBI ने कहा है कि देश में महंगाई का खतरा कम हुआ है। 2023-24 में महंगाई का अनुमान 5.2% पर बरकरार रखा है। पूरी खबर यहां पढ़ें...
रूस की राजधानी मॉस्को में 2 बिल्डिंग पर ड्रोन अटैक, मेयर ने हमले की पुष्टि की
रूस की राजधानी मॉस्को में 2 बिल्डिंग पर ड्रोन से हमला किया गया है। दोनों बिल्डिंग में रह रहे नागरिकों को फिलहाल वहां से हटा दिया गया है। मेयर सर्गेई सोबयानिन ने इसकी पुष्टि की है। हमले में अब तक किसी के घायल होने की खबर नहीं है। रूस के कई टेलिग्राम चैनल्स पर बताया जा रहा है कि मंगलवार सुबह यहां 4-10 ड्रोन्स को मार गिराया गया।
अमेरिका में भारतीय मूल के छात्र की हत्या, दोनों आरोपी फरार
अमेरिका के फिलाडेल्फिया में 21 साल के भारतीय मूल के छात्र जूड चैको की हत्या कर दी गई। वो रविवार को अपनी जॉब से घर लौट रहा था। तभी चोरी करने आए 2 लोगों ने उस पर हमला कर दिया। दोनों आरोपी फरार हैं। पीड़ित के माता-पिता करीब 30 साल पहले केरल के कोल्लम जिले से अमेरिका चले गए थे।
झारखंड में कांग्रेस विधायक प्रदीप यादव से जुड़े 12 ठिकानों पर ED की छापेमारी जारी
झारखंड में कांग्रेस विधायक प्रदीप यादव से जुड़े 12 ठिकानों पर ED की छापेमारी चल रही है। रांची में 4 और देवघर में 8 जगहों पर तलाशी ली जा रही है। इनकम टैक्स (IT) की FIR से जुड़े मामले में यह छापेमारी की जा रही है। कुछ महीने पहले IT ने उनके ठिकानों पर छापेमारी की थी। प्रदीप यादव पोड़ैयाहाट सीट से विधायक हैं। पिछले साल भी आयकर विभाग ने उनके कई ठिकानों पर तलाशी ली थी। पूरी खबर यहां पढ़ें...
कोसोवो में सर्ब प्रोटेस्टर के साथ संघर्ष में 25 NATO सैनिक घायल
उत्तरी कोसोवो में तीन टाउन हॉल की रक्षा कर रहे 25 NATO सैनिक सोमवार को सर्ब प्रदर्शनकारियों के साथ संघर्ष में घायल हो गए, जबकि सर्बिया के राष्ट्रपति ने सेना को युद्ध के लिए हाई अलर्ट पर रखा है।
इधर, कोसोवो की इंडिपेंडेंस का सपोर्ट करने वाले अमेरिका और उसके सहयोगियों ने शुक्रवार को प्रिस्टिना को फटकार लगाई। उन्होंने कहा कि सर्ब-बहुल इलाकों में बिना पॉपुलर चेहरे के मेयर लगाने से संबंधों को नॉर्मल करने की कोशिश में परेशानी हो रही है।
जम्मू के झज्जर कोटली में खाई में गिरी बस, 10 लोगों की मौत, 55 घायल
जम्मू-कश्मीर में जम्मू-श्रीनगर नेशनल हाईवे पर झज्जर कोटली के पास मंगलवार सुबह एक बस खाई में गिर गई। बस अमृतसर से कटरा जा रही थी। इस हादसे में 10 लोगों की मौत हो गई और 55 अन्य लोग घायल हो गए हैं। पूरी खबर पढ़ें...
महाराष्ट्र में कई गोदामों में लगी आग, दमकल की सात गाड़ियां मौके पर
महाराष्ट्र में ठाणे के शिलफाटा इलाके में रॉयल क्लासिक होटल के पास एक गोदाम में आग लग गई। आग एक से तीन गोदामों में फैल गई। दमकल की सात गाड़ियां मौके पर पहुंचीं। किसी के हताहत होने की सूचना नहीं है। फिलहाल आग लगने का कारण पता नहीं चल पाया है।
इटली की मैगीगोर झील में टूरिस्ट को ले जा रही नाव पलटी, चार की मौत
नॉर्थ इटली के मैगीगोर झील में एक टूरिस्ट बोट पलटने के बाद चार लोगों की मौत हो गई है। मृतकों के शव रविवार शाम झील से बरामद किए गए। CNN के अनुसार, रविवार को नाव स्थानीय समय (दोपहर 1:30 बजे) 24 लोगों को ले जा रही थी। तभी अचानक तूफान आ गया जिसमें बोट पलट गई।
मणिपुर में फेक न्यूज फैलाने वालों के खिलाफ दर्ज होगा राजद्रोह का केस
मणिपुर सरकार ने राज्य में संवेदनशील कानून व्यवस्था की स्थिति के बीच लोगों को सोशल मीडिया पर फर्जी खबरें और गलत सूचना फैलाने के खिलाफ चेतावनी दी है। आज एक आदेश में, मणिपुर सरकार ने कहा, "गलत सूचना का प्रसार देशद्रोह के समान होगा।